### NN 37/2021 (9.4.2021.), Pravilnik o kaznenoj evidenciji

MINISTARSTVO PRAVOSUĐA I UPRAVE

762

Na temelju članka 35. Zakona o pravnim posljedicama osude, kaznenoj evidenciji i rehabilitaciji (»Narodne novine« br. 143/12, 105/15 i 32/17; u daljnjem tekstu Zakon) ministar pravosuđa i uprave donosi

PRAVILNIK

O KAZNENOJ EVIDENCIJI

Članak 1.

Ovim Pravilnikom se propisuju oblik i sadržaj obrazaca za dostavu podataka iz članka 6. stavka 1., oblik i sadržaj obrasca zahtjeva za izdavanje potvrde o podacima iz kaznene evidencije iz članka 14.a stavka 1., sadržaj potvrde iz članka 14.a stavka 3., oblik i sadržaj obrasca zahtjeva za izdavanje potvrde o podacima iz kaznene evidencije iz članka 14.d stavka 1., sadržaj potvrde iz članka 14.d stavka 3., oblik i sadržaj obrazaca iz članka 15. stavka 1., oblik i sadržaj obrazaca iz članka 24. stavka 2., članka 29. stavka 6. i članka 33. stavka 4. ovoga Zakona.

Članak 2.

Podaci iz članka 6. Zakona kad je primijenjen Kazneni zakon (»Narodne novine« 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08. i 57/11) za fizičku osobu dostavljaju se na Obrascu A, a za pravnu osobu na Obrascu B, a kad je primijenjen Kazneni zakon (»Narodne novine« 125/11, 144/12, 56/15, 61/15, 101/17, 118/18, 126/19) podaci iz članka 6. Zakona, za fizičku osobu dostavljaju se na Obrascu C, a za pravnu osobu na Obrascu D.

Članak 3.

Zahtjev za izdavanje općeg uvjerenja iz članka 11. Zakona, za fizičku osobu podnosi se na Obrascu I a., a za pravnu osobu na Obrascu I b.

Članak 4.

Zahtjev radi razgledavanja općeg uvjerenja iz članka 12. Zakona, podnosi se na Obrascu II.

Članak 5.

Zahtjev za izdavanje posebnog uvjerenja iz članka 13. Zakona, za fizičku osobu podnosi se na Obrascu III a., a za pravnu osobu na Obrascu III b.

Članak 6.

Zahtjev za izdavanje posebnog uvjerenja iz članka 14. stavka 2. Zakona, podnosi se na Obrascu IV.

Članak 7.

Zahtjev za izdavanje posebnog uvjerenja iz članka 14. stavka 3. Zakona, za fizičku osobu podnosi se na Obrascu V a., a za pravnu osobu na Obrascu V b.

Članak 8.

Zahtjev za izdavanje potvrde o podacima iz kaznene evidencije iz članka 14.a stavka 1. Zakona podnosi se na propisanom obrascu VI a.

Članak 9.

Sadržaj potvrde iz članka 14.a stavka 3. Zakona koju će općinski sud izdati podnositelju zahtjeva radi provjere podataka iz kaznene evidencije, a u svrhu kandidiranja za zastupnika u Hrvatski sabor propisan je na obrascu VI b.

Članak 10.

Zahtjev za izdavanje potvrde o podacima iz kaznene evidencije iz članka 14.d stavka 1. Zakona podnosi se na propisanom obrascu VII a.

Članak 11.

Sadržaj potvrde iz članka 14.d stavka 3. Zakona koju će općinski sud odnosno stalna služba izdati podnositelju zahtjeva u svrhu kandidiranja za člana predstavničkog tijela jedinice lokalne i područne (regionalne) samouprave i za općinskog načelnika, gradonačelnika i župana te njihovog zamjenika, kao i za zamjenika općinskog načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda propisan je na obrascu VII b.

Članak 12.

Zahtjev za podacima iz kaznene evidencije i podacima iz članka 27. stavka 2. i 3. u svezi s člankom 29. stavkom 6. Zakona podnosi se na propisanom obrascu I.

Članak 13.

Odgovor na zahtjev za podacima iz kaznene evidencije iz članka 33. stavka 4. Zakona dostavlja se na obrascu II, a notifikacija na obrascu III.

Članak 14.

Podaci iz kaznene evidencije dostavljaju se državama članicama EU prema kategorizaciji utvrđenoj u Zajedničkoj tabeli vrsta kaznenih djela u Prilogu A i Zajedničkoj tabeli kazni i mjera iz kategorija u Prilogu B.

PRIJELAZNE I ZAVRŠNE ODREDBE

Članak 15.

(1) Ovaj Pravilnik stupa na snagu prvoga dana od dana objave u »Narodnim novinama«.

(2) Stupanjem na snagu ovog Pravilnika prestaje važiti Pravilnik o kaznenoj evidenciji (»Narodne novine« 7/13, 66/13, 106/15 i 34/17).

Klasa: 740-02/21-02/60
 Urbroj: 514-05-02-01-01/02-21-02
 Zagreb, 6. travnja 2021.

Ministar
 dr. sc. Ivan Malenica, v. r.

Obrazac A (fizičke osobe)

![](/files/_web/sluzbeni-dio/2021/132001/images/3438.jpg)

![](/files/_web/sluzbeni-dio/2021/132001/images/3430.jpg)

Obrazac B (pravne osobe)

![](/files/_web/sluzbeni-dio/2021/132001/images/3423.jpg)

![](/files/_web/sluzbeni-dio/2021/132001/images/3416.jpg)

Obrazac C (fizičke osobe)

![](/files/_web/sluzbeni-dio/2021/132001/images/3408.jpg)

![](/files/_web/sluzbeni-dio/2021/132001/images/3398.jpg)

Obrazac B (pravne osobe)

![](/files/_web/sluzbeni-dio/2021/132001/images/3391.jpg)

![](/files/_web/sluzbeni-dio/2021/132001/images/3384.jpg)

Obrazac I (Zahtjev)

![](/files/_web/sluzbeni-dio/2021/132001/images/3377.jpg)

![](/files/_web/sluzbeni-dio/2021/132001/images/3369.jpg)

Obrazac Ia

![](/files/_web/sluzbeni-dio/2021/132001/images/3362.jpg)

Obrazac Ib

![](/files/_web/sluzbeni-dio/2021/132001/images/3353.jpg)

Obrazac II

![](/files/_web/sluzbeni-dio/2021/132001/images/3345.jpg)

Obrazac II (Odgovor za zahtjev)

![](/files/_web/sluzbeni-dio/2021/132001/images/3338.jpg)

Obrazac III (Notifikacija)

![](/files/_web/sluzbeni-dio/2021/132001/images/3331.jpg)

![](/files/_web/sluzbeni-dio/2021/132001/images/3322.jpg)

![](/files/_web/sluzbeni-dio/2021/132001/images/3314.jpg)

Obrazac IIIa

![](/files/_web/sluzbeni-dio/2021/132001/images/3307.jpg)

Obrazac IIIb

![](/files/_web/sluzbeni-dio/2021/132001/images/3300.jpg)

Obrazac IV

![](/files/_web/sluzbeni-dio/2021/132001/images/3292.jpg)

Obrazac Va

![](/files/_web/sluzbeni-dio/2021/132001/images/3284.jpg)

Obrazac Vb

![](/files/_web/sluzbeni-dio/2021/132001/images/3276.jpg)

Obrazac VIa

![](/files/_web/sluzbeni-dio/2021/132001/images/3269.jpg)

Obrazac VIb

![](/files/_web/sluzbeni-dio/2021/132001/images/3261.jpg)

Obrazac VIIa

![](/files/_web/sluzbeni-dio/2021/132001/images/3253.jpg)

Obrazac VIIb

![](/files/_web/sluzbeni-dio/2021/132001/images/3245.jpg)

PRILOG A

ZAJEDNIČKA TABELA VRSTA KAZNENIH DJELA

|  |  |  |
| --- | --- | --- |
| Parametri | | |
| Stupanj izvršenja: | Završena radnja | C |
| Pokušaj ili priprema | A |
| Nedostavljeni element | Ø |
| Stupanj suučesništva: | Počinitelj | M |
| Pomagatelj, supočinitelj poticatelj/organizator, urotnik | H |
| Nedostavljeni element | Ø |
| Oslobođenje od kaznene odgovornosti: | Ubrojivost, smanjena ubrojivost | S |
| Ponovno počinjenje | | R |

|  |  |
| --- | --- |
| Oznaka | Vrste i podvrste kaznenih djela |
| 0100 00  otvorena kategorija | Djela u nadležnosti Međunarodnog kaznenog suda |
| 0101 00 | Genocid |
| 0102 00 | Zločini protiv čovječnosti |
| 0103 00 | Ratni zločini |
| 0200 00  otvorena kategorija | Sudjelovanje u kriminalnoj organizaciji |
| 0201 00 | Vođenje kriminalne organizacije |
| 0202 00 | Svjesno sudjelovanje u kaznenim aktivnostima kriminalne organizacije |
| 0203 00 | Svjesno sudjelovanje u nekaznenim aktivnostima kriminalne organizacije |
| 0300 00  otvorena kategorija | Terorizam |
| 0301 00 | Vođenje terorističke skupine |
| 0302 00 | Svjesno sudjelovanje u aktivnostima terorističke skupine |
| 0303 00 | Financiranje terorizma |
| 0304 00 | Javno poticanje na počinjenje kaznenog djela terorizma |
| 0305 00 | Novačenje ili osposobljavanje za terorizam |
| 0400 00  otvorena kategorija | Trgovina ljudima |
| 0401 00 | Trgovina ljudima u cilju iskorištavanja rada ili usluga |
| 0402 00 | Trgovina ljudima u cilju iskorištavanja prostitucije drugih osoba ili drugi oblici seksualnog iskorištavanja |
| 0403 00 | Trgovina ljudima u cilju odstranjivanja organa ili ljudskog tkiva |
| 0404 00 | Trgovina ljudima u cilju ropstva, odnosa sličnih ropstvu ili sužanjstvu |
| 0405 00 | Trgovina ljudima u cilju iskorištavanja rada ili usluga maloljetnika |
| 0406 00 | Trgovina ljudima u cilju iskorištavanja prostitucije maloljetnika i drugih oblika seksualnog iskorištavanja |
| 0407 00 | Trgovina ljudima u cilju odstranjivanja organa ili ljudskog tkiva maloljetnika |
| 0408 00 | Trgovina ljudima u cilju ropstva, odnosa sličnih ropstvu ili sužanjstvu maloljetnika |
| 0500 00  otvorena kategorija | Nezakonita trgovina(1) i druga kaznena djela u vezi s oružjem, vatrenim oružjem i njegovim sastavnim dijelovima, streljivom i eksplozivima |
| 0501 00 | Nezakonita trgovina u vezi s oružjem, vatrenim oružjem i njegovim sastavnim dijelovima, streljivom i eksplozivima |
| 0502 00 | Nezakonita trgovina u vezi s oružjem, vatrenim oružjem i njegovim sastavnim dijelovima, streljivom i eksplozivima na nacionalnoj razini(2) |
| 0503 00 | Nezakonit izvoz i uvoz u vezi s oružjem, vatrenim oružjem i njegovim sastavnim dijelovima, streljivom i eksplozivima na nacionalnoj razini |
| 0504 00 | Neovlašteno posjedovanje ili korištenje oružja, vatrenog oružja, njihovih dijelova, streljiva i eksploziva |
| 0600 00  otvorena kategorija | Kaznena djela protiv okoliša |
| 0601 00 | Uništavanje ili oštećivanje zaštićenih životinjskih ili biljnih vrsta |
| 0602 00 | Nezakonito ispuštanje ili izlijevanje zagađujućih tvari ili ionizirajuće zračenje u zrak, zemlju ili vodu |
| 0603 00 | Kaznena djela u vezi s otpadom, uključujući opasni otpad |
| 0604 00 | Kaznena djela u vezi s nezakonitom trgovinom (1) zaštićenim životinjskim i biljnim vrstama ili njihovim dijelovima |
| 0605 00 | Kaznena djela protiv okoliša počinjena bez namjere |
| 0700 00  otvorena kategorija | Kaznena djela u vezi s drogama ili prekursorima, te druga kaznena djela protiv javnog zdravlja |
| 0701 00 | Kaznena djela u vezi nezakonitom trgovinom(3) narkoticima, psihotropnim supstancama i prekursorima koji nisu isključivo za osobnu uporabu |
| 0702 00 | Nezakonito uživanje droga te njihovo stjecanje, posjedovanje, izrada ili proizvodnja isključivo za osobnu uporabu |
| 0703 00 | Pomaganje i poticanje na nezakonito uživanje narkotika ili psihotropnih tvari |
| 0704 00 | Izrada ili proizvodnja narkotika koji nisu isključivo za osobnu uporabu |
| 0800 00  otvorena kategorija | Kaznena djela protiv osobe |
| 0801 00 | Ubojstvo s namjerom |
| 0802 00 | Teži oblici ubojstva s namjerom(4) |
| 0803 00 | Ubojstvo bez namjere |
| 0804 00 | Ubojstvo bez namjere novorođenčeta od strane njegove/njene majke |
| 0805 00 | Nezakonit pobačaj |
| 0806 00 | Nezakonita eutanazija |
| 0807 00 | Kaznena djela povezana sa samoubojstvom |
| 0808 00 | Nasilje sa smrtnim ishodom |
| 0809 00 | Nanošenje teške tjelesne povrede, nagrđenja ili teške invalidnosti |
| 0810 00 | Nanošenje teške tjelesne povrede, nagrđenja ili teške invalidnosti bez namjere |
| 0811 00 | Nanošenje lakše tjelesne povrede |
| 0812 00 | Nanošenje lakše tjelesne povrede bez namjere |
| 0813 00 | Izlaganje opasnosti od gubitka života ili teške tjelesne povrede |
| 0814 00 | Mučenje |
| 0815 00 | Nepružanje pomoći |
| 0816 00 | Kaznena djela u vezi odstranjivanja organa ili tkiva bez odobrenja ili pristanka |
| 0817 00 | Kaznena djela u vezi nezakonite trgovine(3) ljudskim organima i tkivima |
| 0818 00 | Nasilje ili ugrožavanje u obitelji |
| 0900 00  otvorena kategorija | Kaznena djela protiv osobne slobode, dostojanstva i drugih zaštićenih interesa, uključujući rasizam i ksenofobiju |
| 0901 00 | Otmica, otmica radi otkupnine, nezakonito zadržavanje |
| 0902 00 | Nezakonito uhićenje ili oduzimanje slobode od strane državnih tijela |
| 0903 00 | Zadržavanje talaca |
| 0904 00 | Nezakonito oduzimanje zrakoplova ili broda |
| 0905 00 | Uvrede, klevete, iznošenje neistina, omalovažavanje |
| 0906 00 | Prijetnje |
| 0907 00 | Prisila, pritisak, napastovanje ili napad psihičke ili fizičke naravi |
| 0908 00 | Iznuda |
| 0909 00 | Teška iznuda |
| 0910 00 | Nezakonit ulazak na privatni posjed |
| 0911 00 | Povreda privatnosti koja nije nezakonit ulazak na privatni posjed |
| 0912 00 | Kaznena djela protiv zaštite podataka |
| 0913 00 | Nezakonito pregledavanje podataka ili sredstava komunikacije |
| 0914 00 | Diskriminacija zbog spola, rase, seksualne opredijeljenosti, vjeroispovijedi ili etičke pripadnosti |
| 0915 00 | Javno poticanje na rasnu diskriminaciju |
| 0916 00 | Javno poticanje na rasnu mržnju |
| 0917 00 | Ucjena |
| 1000 00  otvorena kategorija | Spolna kaznena djela |
| 1001 00 | Silovanje |
| 1002 00 | Teški oblik silovanja(5) osim silovanja maloljetnika |
| 1003 00 | Spolno nasilje |
| 1004 00 | Navođenje na prostituciju ili seksualni čin |
| 1005 00 | Ekshibicionističko pokazivanje |
| 1006 00 | Prisila na spolni odnošaj |
| 1007 00 | Javno nuđenje seksualnih usluga preko prostitutke |
| 1008 00 | Seksualno iskorištavanje djece |
| 1009 00 | Kaznena djela u vezi s dječjom pornografijom i nemoralnim slikama maloljetnika |
| 1010 00 | Silovanje maloljetnika |
| 1011 00 | Seksualno uznemiravanje maloljetnika |
| 1100 00  otvorena kategorija | Kaznena djela protiv obitelji |
| 1101 00 | Nezakoniti seksualni odnosi između užih članova obitelji |
| 1102 00 | Poligamija |
| 1103 00 | Izbjegavanje plaćanja alimentacije i obveze uzdržavanja |
| 1104 00 | Zanemarivanje ili napuštanje maloljetnika ili invalidne osobe |
| 1105 00 | Nezakonito zadržavanje maloljetnika ili uskraćivanje maloljetnika |
| 1200 00  otvorena kategorija | Kaznena djela protiv države, javnog reda, provođenja pravde ili nositelja javnih ovlasti |
| 1201 00 | Špijunaža |
| 1202 00 | Veleizdaja |
| 1203 00 | Kaznena djela povezana s izborima i referendumom |
| 1204 00 | Pokušaj ugrožavanja života ili zdravlja predsjednika države |
| 1205 00 | Vrijeđanje države, nacije ili državnih simbola |
| 1206 00 | Vrijeđanje ili pružanje otpora predstavniku javne vlasti |
| 1207 00 | Iznuda, prisilila, pritisak na predstavnika javne vlasti |
| 1208 00 | Napad ili prijetnja predstavniku javne vlasti |
| 1209 00 | Kaznena djela protiv javnog reda, kršenje javnog mira |
| 1210 00 | Nasilje na sportskim natjecanjima |
| 1211 00 | Krađa javnih ili upravnih dokumenata |
| 1212 00 | Ometanje ili sprječavanje provođenja pravde, davanje lažnih izjava u kaznenom ili sudskom postupku, lažno svjedočenje |
| 1213 00 | Lažno predstavljanje u ime neke osobe ili vlasti |
| 1214 00 | Bijeg iz zatvora |
| 1300 00  otvorena kategorija | Kaznena djela protiv javne/državne imovine ili javnog interesa |
| 1301 00 | Prijevara u vezi s javnim primanjima, primanjima temeljem socijalnog osiguranja i obiteljskim primanjima |
| 1302 00 | Prijevara koja utječe na europska davanja |
| 1303 00 | Kaznena djela u vezi nezakonitih igara na sreću |
| 1304 00 | Narušavanje postupaka javne nabave |
| 1305 00 | Aktivna ili pasivna korupcija državnih službenika, osoba koje obnašaju javne dužnosti ili javnih tijela |
| 1306 00 | Pronevjera, utaja ili dugo otuđenje imovine od strane nositelja javnih ovlasti |
| 1307 00 | Zloporaba položaja od strane nositelja javnih ovlasti |
| 1400 00  otvorena kategorija | Kaznena djela u vezi poreza i carina |
| 1401 00 | Kaznena djela u vezi poreza |
| 1402 00 | Kaznena djela u vezi carina |
| 1500 00  otvorena kategorija | Kaznena djela u vezi s gospodarstvom i trgovinom |
| 1501 00 | Stečaj ili prijevarna nesolventnost |
| 1502 00 | Kršenje računovodstvenih propisa, pronevjera, utaja imovine ili nezakonito povećanje obveza tvrtke |
| 1503 00 | Kršenje pravila o tržišnom natjecanju |
| 1504 00 | Pranje imovinske koristi stečene kaznenim djelom |
| 1505 00 | Aktivna ili pasivna korupcija u privatnom sektoru |
| 1506 00 | Otkrivanje tajne ili kršenje obveze čuvanja tajne |
| 1507 00 | Trgovanje na temelju unutarnjih informacija (‘Insider trading’) |
| 1600 00  otvorena kategorija | Kaznena djela protiv imovine ili nanošenje imovinske štete |
| 1601 00 | Nezakonito prisvajanje |
| 1602 00 | Nezakonito prisvajanje ili preusmjeravanje energije |
| 1603 00 | Prijevara, uključujući varanje |
| 1604 00 | Preprodaja ukradene robe |
| 1605 00 | Nezakonita trgovina(6) kulturnim dobrima, uključujući antikvitete i umjetnička djela |
| 1606 00 | Namjerno oštećivanje ili uništavanje imovine |
| 1607 00 | Nenamjerno oštećivanje ili uništavanje imovine |
| 1608 00 | Sabotaža |
| 1609 00 | Kaznena djela protiv industrijskog ili intelektualnog vlasništva |
| 1610 00 | Podmetanje požara |
| 1611 00 | Podmetanje požara sa smrtnim ishodom ili tjelesnom povredom |
| 1612 00 | Podmetanje požara u šumi |
| 1700 00  otvorena kategorija | Kaznena djela krađe |
| 1701 00 | Krađa |
| 1702 00 | Krađa po nezakonitom ulasku na tuđi posjed |
| 1703 00 | Oblici teške krađe koji uključuju uporabu nasilja ili oružja nad osobama |
| 1704 00 | Oblici teške krađe koji ne uključuju uporabu nasilja ili oružja nad osobama |
| 1800 00  otvorena kategorija | Kaznena djela protiv informacijskih sustava i drugi kompjutorski kriminal |
| 1801 00 | Nezakonit pristup informacijskim sustavima |
| 1802 00 | Nezakonito zadiranje u sustave |
| 1803 00 | Nezakonito zadiranje u podatke |
| 1804 00 | Proizvodnja, posjedovanje, širenje ili trgovina kompjutorskim uređajima ili podacima koji omogućavaju počinjenje kaznenih djela povezanih s kompjutorima |
| 1900 00  otvorena kategorija | Krivotvorenje platnih sredstava |
| 1901 00 | Krivotvorenje novca, uključujući eure |
| 1902 00 | Krivotvorenje bezgotovinskih sredstava plaćanja |
| 1903 00 | Krivotvorenje javnih fiducijarnih dokumenata |
| 1904 00 | Stavljanje u promet/korištenje krivotvorenog novca, bezgotovinskih sredstava plaćanja ili javnih fiducijarnih dokumenata |
| 1905 00 | Posjedovanje opreme za krivotvorenje novca ili javnih fiducijarnih dokumenata |
| 2000 00  otvorena kategorija | Krivotvorenje dokumenata |
| 2001 00 | Krivotvorenje javnih ili upravnih dokumenata od strane fizičkih osoba |
| 2002 00 | Krivotvorenje dokumenata od strane državnog službenika ili javnog tijela |
| 2003 00 | Nabava ili stjecanje krivotvorenog javnog ili upravnog dokumenta; nabava ili stjecanje krivotvorenog dokumenta od strane državnog službenika ili javnog tijela |
| 2004 00 | Korištenje krivotvorenih javnih ili upravnih dokumenata |
| 2005 00 | Posjedovanje opreme za krivotvorenje javnih ili upravnih dokumenata |
| 2006 00 | Krivotvorenje privatnih dokumenata od strane fizičkih osoba |
| 2100 00  otvorena kategorija | Kaznena djela protiv sigurnosti prometa |
| 2101 00 | Ugrožavanje sigurnosti prometa |
| 2102 00 | Vožnja pod utjecajem alkohola ili narkotika |
| 2103 00 | Vožnja bez vozačke dozvole ili tijekom zabrane voženje |
| 2104 00 | Nepružanje pomoći osobi nakon prometne nesreće |
| 2105 00 | Izbjegavanje cestovne kontrole |
| 2106 00 | Kaznena djela povezana s cestovnim prometom |
| 2200 00  otvorena kategorija | Kaznena djela protiv radnog prava |
| 2201 00 | Nezakonito zapošljavanje |
| 2202 00 | Kaznena djela u vezi plaćanja, uključujući socijalna primanja |
| 2203 00 | Kaznena djela u vezi uvjeta rada, zdravlja i sigurnosti na radu |
| 2204 00 | Kaznena djela u vezi pristupa ili obavljanja profesionalne djelatnosti |
| 2205 00 | Kaznena djela u vezi radnog vremena i vremena odmora |
| 2300 00  otvorena kategorija | Kaznena djela protiv propisa o strancima |
| 2301 00 | Nezakonit ulazak ili boravak |
| 2302 00 | Olakšavanje nezakonitog ulaska ili boravka |
| 2400 00  otvorena kategorija | Kaznena djela protiv vojne obveze |
| 2500 00  otvorena kategorija | Kaznena djela u vezi s hormonskim tvarima i drugim promotorima rasta |
| 2501 00 | Nezakonit uvoz, izvoz ili nabava hormonskih tvari i drugih promotora rasta |
| 2600 00  otvorena kategorija | Kaznena djela u vezi s nuklearnim materijalom ili drugim opasnim radioaktivnim materijalima |
| 2601 00 | Nezakonit uvoz, izvoz ili nabava nuklearnih ili radioaktivnih materijala |
| 2700 00  otvorena kategorija | Druga kaznena djela |
| 2701 00 | Druga kaznena djela iz namjere |
| 2702 00 | Druga kaznena djela iz nehata |

(1) Ukoliko nije drugačije navedeno u ovoj kategoriji, »trgovina« znači uvoz, izvoz, stjecanje, prodaju, otpremu, transport ili dostavu.

(2) U smislu ove podvrste trgovina uključuje stjecanje, prodaju, otpremu, prijevoz ili dostavu.

(3) U smislu ove podvrste trgovina uključuje uvoz, izvoz, stjecanje, prodaju, otpremu, prijevoz ili dostavu.

(4) Na primjer: posebno teške okolnosti.

(5) Na primjer silovanje na posebno okrutan način.

(6) Trgovina uključuje uvoz, izvoz, stjecanje, prodaju, otpremu, prijevoz ili dostavu.

PRILOG B

• ZAJEDNIČKA TABELA KAZNI I MJERA

|  |  |
| --- | --- |
| Oznaka | Vrste i podvrste kaznenih djela |
| 1000  otvorena kategorija | Oduzimanje slobode |
| 1001 | Kazna zatvora |
| 1002 | Kazna doživotnog zatvora |
| 2000  otvorena kategorija | Ograničenje osobne slobode |
| 2001 | Zabrana posjećivanja određenih mjesta |
| 2002 | Ograničenje putovanja u inozemstvo |
| 2003 | Zabrana zadržavanja na određenim mjestima |
| 2004 | Zabrana ulaska na masovne priredbe |
| 2005 | Zabrana stupanja u kontakt s određenim osobama bilo kojim sredstvima |
| 2006 | Elektronički nadzor(1) |
| 2007 | Obveza javljanja u određeno vrijeme određenim tijelima |
| 2008 | Obveza boravka/prebivanja na određenom mjestu |
| 2009 | Obveza da se bude u mjestu prebivališta u određeno vrijeme |
| 2010 | Obveza poštivanja izrečenih sudskih mjera osiguranja, uključujući obvezu ostajanja pod nadzorom |
| 3000  otvorena kategorija | Oduzimanje određenih prava ili mogućnosti |
| 3001 | Nepriznavanje prava na obavljanje određene djelatnosti |
| 3002 | Privremeno ili trajno nepriznavanje sposobnosti obnašanja ili da se bude imenovan na određenu javnu dužnost |
| 3003 | Privremeno ili trajno nepriznavanje prava na birati i biti biran |
| 3004 | Nemogućnost sklapanja ugovora s državnom upravom |
| 3005 | Nemogućnost ostvarivanja prava na javna davanja |
| 3006 | Prestanak važenja vozačke dozvole(2) |
| 3007 | Zabrana vožnje |
| 3008 | Zabrana vožnje određenih vozila |
| 3009 | Gubitak/privremeno oduzimanje roditeljskog prava |
| 3010 | Gubitak/privremeno oduzimanje prava da bude vještak u sudskim sporovima/svjedok pod zakletvom/sudac porotnik |
| 3011 | Gubitak/privremeno oduzimanje prava zakonskog skrbništva(3) |
| 3012 | Gubitak/privremeno oduzimanje prava na odlikovanja ili titule |
| 3013 | Zabrana obavljanja profesionalne, gospodarske ili društvene djelatnosti |
| 3014 | Zabrana rada ili djelatnosti s maloljetnicima |
| 3015 | Obveza zatvaranja tvrtke |
| 3016 | Zabrana držanja ili nošenja oružja |
| 3017 | Oduzimanje dozvole za lov/ribolov |
| 3018 | Zabrana izdavanja čekova ili korištenja platnih/kreditnih kartica |
| 3019 | Zabrana držanja životinja |
| 3020 | Zabrana posjedovanja ili korištenja određenih predmeta koji nisu oružje |
| 3021 | Zabrana igranja određenih igara/bavljenja određenim sportovima |
| 4000 | Zabrana ili izgon s teritorija |
| 4001 | Zabrana boravka na nacionalnom teritoriju |
| 4002 | Izgon s nacionalnog teritorija |
| 5000 | Osobne obveze |
| 5001 | Podvrgavanje medicinskom liječenju ili drugom obliku terapije |
| 5002 | Podvrgavanje socijalno-odgojnom programu |
| 5003 | Obveza biti pod skrbi/nadzorom obitelji |
| 5004 | Odgojne mjere |
| 5005 | Društveno-sudski nadzor |
| 5006 | Obveza izobrazbe/rada |
| 5007 | Obveza dostavljanja određenih informacija sudskim tijelima |
| 5008 | Obveza objavljivanja presude |
| 5009 | Obveza naknade štete počinjene kaznenim djelom |
| 6000  otvorena kategorija | Kazne u vezi privatnog vlasništva |
| 6001 | Zapljena |
| 6002 | Rušenje |
| 6003 | Popravljanje štete/povrat u prijašnje stanje |
| 7000  otvorena kategorija | Smještaj u ustanovu |
| 7001 | Smještaj u psihijatrijsku ustanovu |
| 7002 | Smještaj u ustanovu za odvikavanje |
| 7003 | Smještaj u ustanovu za preodgoj |
| 8000  otvorena kategorija | Novčane kazne |
| 8001 | Novčana kazna |
| 8002 | Novčana kazna koje se temelji na dnevnici(4) |
| 8003 | Novčana kazna u korist određenog primatelja |
| 9000  otvorena kategorija | Kazna rada |
| 9001 | Društveno korisni rad ili služba(5) |
| 9002 | Društveno korisni rad ili služba uz koje su izrečene i druge mjere ograničavanja |
| 10000  otvorena kategorija | Vojne kazne |
| 10001 | Gubitak vojnog čina(6) |
| 10002 | Otpust iz profesionalne vojne službe |
| 10003 | Vojni zatvor |
| 11000  otvorena kategorija | Izuzimanje/odgoda izvršenja kazne, opomena |
| 12000  otvorena kategorija | Druge kazne ili mjere |

(1) Stacionarni ili mobilni nadzor.

(2) Ponovno podnošenje zahtjeva za dobivanje nove vozačke dozvole je obvezatno.

(3) Zakonsko skrbništvo za osobe koje su poslovno nesposobne ili maloljetnici.

(4) Novčana kazna u dnevnim jedinicama

(5) Npr.: za ustanovu, organizaciju, zakladu ili žrtvu.

(6) Vojna degradacija.

|  |  |
| --- | --- |
|  | Parametri (navode se po potrebi) |
| Ø | Kazna |
| m | Mjera |
| a | Odgoda izvršenja kazne/mjere |
| b | Djelomična odgoda izvršenja kazne/mjere |
| c | Odgoda izvršenja kazne/mjere uvjetna/uz nadzor |
| d | Djelomična odgoda izvršenja kazne/mjere uvjetna/uz nadzor |
| e | Promjena kazne/mjere |
| f | Alternativna kazna/mjera izrečena kao glavna kazna |
| g | Alternativna kazna/mjera prvotno izrečena za slučaj nepoštivanja glavne kazne |
| h | Ukidanje odgode izvršenja kazne/mjere |
| i | Naknadno određivanje ukupne kazne |
| j | Prekid izvršenja/odgode kazne mjere(1) |
| k | Smanjenje kazne |
| l | Smanjenje kazne s odgođenim izvršenjem |
| n | Prestanak kazne |
| o | Pomilovanje |
| p | Amnestija |
| q | Uvjetni otpust (oslobođenje osobe prije završetka izdržavanja kazne od određenim uvjetima) |
| r | Rehabilitacija (sa ili bez brisanja kazne iz kaznene evidencije) |
| s | Kazna ili mjera za maloljetne osobe |
| t | Nekaznena odluka(2) |

(1) Ne vodi izbjegavanju izvršenja kazne.

(2) Ovaj se parametar navodi samo kada se takvu informaciju dostavlja povodom zahtjeva države članice čiji je odnosna osoba državljanin.